Številka: IPP 014-152/2018/6

Datum: 17. 12. 2018

Zadeva: POPRAVEK GRADIVA št. 1

**1. Navedba obravnavanega gradiva:**

Predlog Akta o spremembah in dopolnitvah Akta o ustanovitvi Sklada Republike Slovenije za nasledstvo, javnega sklada – predlog za obravnavo

**2. Besedilo popravkov:**

V jedru gradiva 1 so v 4., 5. in 8. členu ter pri nazivu funkcije podpisnika akta opravljeni lektorski popravki.

S spoštovanjem,

Metod Dragonja

DRŽAVNI SEKRETAR

Priloga: čistopis vladnega gradiva.

|  |  |  |
| --- | --- | --- |
| Številka: IPP 014-152/2018/6 | | |
| Ljubljana, 17. december 2018 | | |
| EVA: 2018-1611-0088 | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | |
| **ZADEVA: Predlog Akta o spremembah in dopolnitvah Akta o ustanovitvi Sklada Republike Slovenije za nasledstvo, javnega sklada – predlog za obravnavo** | | | | | |
| 1. Predlog sklepa vlade: | | | | | |
| Na podlagi drugega odstavka 2. člena Zakona o Skladu Republike Slovenije za nasledstvo in visokem predstavniku Republike Slovenije za nasledstvo (Uradni list RS, št. 29/06, 105/09 – odl. US in 59/10) je Vlada Republike Slovenije na svoji ............ seji dne ………. pod točko….. sprejela naslednji  SKLEP:  Vlada Republike Slovenije je sprejela Akt o spremembah in dopolnitvah Akta o ustanovitvi Sklada Republike Slovenije za nasledstvo, javnega sklada, in ga objavi v Uradnem listu Republike Slovenije.  Stojan Tramte  GENERALNI SEKRETAR  PRILOGI:   * Akt o spremembah in dopolnitvah Akta o ustanovitvi Sklada Republike Slovenije za nasledstvo, javnega sklada * Obrazložitev   SKLEP PREJMEJO:   * Ministrstvo za finance; * Sklad Republike Slovenije za nasledstvo, javni sklad; * Generalni sekretariat Vlade Republike Slovenije; * Služba Vlade RS za zakonodajo. | | | | | |
| 2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: | | | | | |
| / | | | | | |
| 3.a Osebe, odgovorne za strokovno pripravo in usklajenost gradiva: | | | | | |
| * Urška Cvelbar, generalna direktorica Direktorata za finančni sistem, Ministrstvo za finance; * Andrej Kavčič, vodja Sektorja za mednarodne finančne odnose, Ministrstvo za finance; * Barbara Knapič Navarrete, podsekretarka, Ministrstvo za finance; * Igor Tavzes, podsekretar, Ministrstvo za finance. | | | | | |
| 3.b Zunanji strokovnjaki, ki so sodelovali pri pripravi dela ali celotnega gradiva: | | | | | |
| / | | | | | |
| 4. Predstavniki vlade, ki bodo sodelovali pri delu Državnega zbora: | | | | | |
| / | | | | | |
| 5. Kratek povzetek gradiva: | | | | | |
| / | | | | | |
| 6. Presoja posledic za: | | | | | |
| a) | | javnofinančna sredstva v višini, večji od 40.000 EUR v tekočem in naslednjih treh letih | | | NE |
| b) | | usklajenost slovenskega pravnega reda s pravnim redom Evropske unije | | | NE |
| c) | | administrativne posledice | | | NE |
| č) | | gospodarstvo, posebej na mala in srednja podjetja ter konkurenčnost podjetij | | | NE |
| d) | | okolje, kar vključuje tudi prostorske in varstvene vidike | | | NE |
| e) | | socialno področje | | | NE |
| f) | | dokumenta razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna * na razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic, višjih od 40 000 EUR | | | | | |
| |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | I. Ocena finančnih posledic, ki niso načrtovane v sprejetem proračunu | | | | | | | | | | | |  | | Tekoče leto (t) | t+1 | | t+2 | | | t+3 | | | | Predvideno povečanje (+) ali zmanjšanje (-) prihodkov državnega proračuna | |  |  | |  | | |  | | | | Predvideno povečanje (+) ali zmanjšanje (-) prihodkov občinskih proračunov | |  |  | |  | | |  | | | | Predvideno povečanje (+) ali zmanjšanje (-) odhodkov državnega proračuna | |  |  | |  | | |  | | | | Predvideno povečanje (+) ali zmanjšanje (-) odhodkov občinskih proračunov | |  |  | |  | | |  | | | | Predvideno povečanje (+) ali zmanjšanje (-) obveznosti za druga javna finančna sredstva | |  |  | |  | | |  | | | | II. Finančne posledice za državni proračun | | | | | | | | | | | | II.a Pravice porabe za izvedbo predlaganih rešitev so zagotovljene: | | | | | | | | | | | | Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | Znesek za t+1 | | |  |  | | |  | |  | | |  | | | SKUPAJ | | | | | |  | | |  | | | II.b Manjkajoče pravice porabe se bodo zagotovile s prerazporeditvijo: | | | | | | | | | | | | Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | | Znesek za t+1 | |  |  | | |  | |  | | | |  | | SKUPAJ: | | | | | |  | | | |  | | II.c Načrtovana nadomestitev zmanjšanih prihodkov oz. povečanih odhodkov proračuna: | | | | | | | | | | | | Novi prihodki | | | | Znesek za tekoče leto (t) | | | Znesek za t+1 | | | | |  | | | |  | | |  | | | | | SKUPAJ | | | |  | | |  | | | | | | | | | |
| **OBRAZLOŽITEV:** | | | | | |
| **7.b Predstavitev ocene finančnih posledic pod 40.000 EUR:** | | | | | |
| / | | | | | |
| **8. Predstavitev sodelovanja z združenji občin:** | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | |
| **9. Predstavitev sodelovanja javnosti:** | | | |  | |
| Gradivo je bilo predhodno objavljeno na spletni stani predlagatelja. | | | | NE | |
|  | | | | | |
| 10. Pri pripravi gradiva so bile upoštevane zahteve iz Resolucije o normativni dejavnosti | | | | NE | |
| 11. Gradivo je uvrščeno v delovni program vlade | | | | NE | |
| **Metod Dragonja**  **DRŽAVNI SEKRETAR** | | | | | |

**Prilogi:**

1. JEDRO GRADIVA 1: Predlog Akta o spremembah in dopolnitvah Akta o ustanovitvi Sklada Republike Slovenije za nasledstvo, javnega sklada
2. JEDRO GRADIVA 2: Obrazložitev

**Priloga 1**

**JEDRO GRADIVA 1:**

Na podlagi drugega odstavka 2. člena Zakona o Skladu Republike Slovenije za nasledstvo in visokem predstavniku Republike Slovenije za nasledstvo (Uradni list RS, št. 29/06, 105/09 – odl. US in 59/10) je Vlada Republike Slovenije sprejela

AKT

o spremembah in dopolnitvah Akta o ustanovitvi Sklada Republike Slovenije za nasledstvo, javnega sklada

1. člen

V Aktu o ustanovitvi Sklada Republike Slovenije za nasledstvo, javnega sklada (Uradni list RS, št. 40/06 in 3/18) se v 2. členu črta beseda »finančni«.

2. člen

Za 3. členom se doda 3.a člen, ki se glasi:

»3.a člen

(1) Sklad odgovarja upnikom za svoje obveznosti z vsem svojim premoženjem.

(2) Ustanovitelj ne odgovarja za obveznosti sklada, če zakon ali ta akt ne določa drugače.«.

3. člen

V tretjem odstavku 4. člena se besedi »Trg republike« nadomestita z besedo »Župančičeva«.

4. člen

V 6. členu se doda nova prva alineja, ki se glasi:

»‒ upravlja namensko premoženje in razpolaga z njim,«.

Dosedanje prva do šesta alineja postanejo druga do sedma alineja.

Na koncu šeste alineje, ki postane sedma alineja, se pika nadomesti z vejico in dodata osma in deveta alineja, ki se glasita:

»‒ v skladu z Zakonom o načinu izvršitve sodbe Evropskega sodišča za človekove pravice v zadevi številka 60642/08 (Uradni list RS, št. 48/15, v nadaljnjem besedilu: ZNISESČP) v imenu in za račun Republike Slovenije odloča v postopku verifikacije in opravlja druge naloge v skladu z določbami ZNISESČP,

‒ v skladu z Zakonom za zaščito vrednosti kapitalske naložbe Republike Slovenije v Novi Ljubljanski banki d.d., Ljubljana (Uradni list RS, št. 52/18, v nadaljnjem besedilu: ZVKNNLB), skrbi za nadomestitev negativnih finančnih posledic, ki nastanejo Novi Ljubljanski banki d.d., Ljubljana, zaradi prisilne izpolnitve na podlagi pravnomočnih sodnih odločb sodišč Republike Hrvaške, ki se nanašajo na prenesene devizne vloge, in opravlja druge naloge v skladu z določbami ZVKNNLB.«.

5. člen

Za 6. členom se doda 6.a člen, ki se glasi:

»6.a člen

(1) Za izpolnitev obveznosti sklada iz devete alineje 6. člena poleg sklada odgovarja ustanovitelj, ki v ta namen namensko premoženje sklada poveča tako, da lahko sklad v roku poravna te obveznosti.

(2) Za zagotovitev pravočasnega povečanja namenskega premoženja iz prejšnjega odstavka se sklad in ministrstvo, pristojno za finance, dogovorita o aktivnostih in rokih za njihovo izvedbo.«.

**6. člen**

V prvi alineji 7. člena se besedilo »L / 75.11« nadomesti z besedilom »O84.11«.

V drugi alineji se besedilo »L / 75.13« nadomesti z besedilom »O84.13«.

7. člen

V prvem odstavku 8. člena se pred besedo »in« doda besedilo »premoženje, ki ga sklad prejme vrnjenega v skladu z določbami ZVKNNLB,«.

8. člen

9. člen se spremeni tako, da se glasi:

»9. člen

(1) Namensko premoženje in kapital sklada se sočasno povečata:

‒ z ustanoviteljevim vplačilom dodatnega namenskega premoženja v kapital sklada,

‒ z razporeditvijo presežka prihodkov nad odhodki v kapital sklada,

‒ z vplačilom zneskov, ki jih sklad prejme vrnjene v skladu z določbami ZVKNNLB.

(2) Namensko premoženje in kapital sklada se zmanjšata:

‒ z izplačilom dela namenskega premoženja ustanovitelju in sočasnim zmanjšanjem kapitala sklada v enaki vrednosti,

‒ s pokritjem presežka odhodkov nad prihodki v rezultatu poslovanja sklada,

‒ z izplačilom nadomestitve negativnih finančnih posledic v skladu z določbami ZVKNNLB.«.

9. člen

Prvi odstavek 10. člena se spremeni tako, da se glasi:

»(1) Vrednost namenskega premoženja se vpiše v sodni register.«.

V drugem odstavku se črtata besedi »vrste in«.

10. člen

Prvi odstavek 14. člena se spremeni tako, da se glasi:

»(1) Nadzorni svet ima predsednika in štiri člane. Člani nadzornega sveta ne morejo biti osebe, zaposlene v javnem skladu, in druge osebe, katerih funkcija ali dejavnost je po zakonu nezdružljiva s članstvom v nadzornem svetu.«.

11. člen

Ta akt začne veljati naslednji dan po objavi v Uradnem listu Republike Slovenije.

Št.

Ljubljana, …

EVA 2018-1611-0088

Vlada Republike Slovenije

Marjan Šarec l.r.,

predsednik

**Priloga 2**

**JEDRO GRADIVA 2:**

**Obrazložitev**

**k Aktu o spremembah in dopolnitvah Akta o ustanovitvi Sklada Republike Slovenije za nasledstvo, javnega sklada**

Ob pripravi predloga Akta o spremembah Akta o ustanovitvi Sklada Republike Slovenije za nasledstvo, javnega sklada (Uradni list RS, št. 3/18) je Služba Vlade Republike Slovenije za zakonodajo predlagatelju svetovala, da bi veljalo Akt o ustanovitvi Sklada Republike Slovenije za nasledstvo, javnega sklada (Uradni list RS, št. 40/06) dopolniti tudi z vidika pristojnosti in nalog, ki so bile Skladu Republike Slovenije za nasledstvo, javnemu skladu (v nadaljnjem besedilu: Sklad) podeljene po njegovem sprejemu. S predlaganim gradivom se sledi nasvetu Službe Vlade Republike Slovenije za zakonodajo. Hkrati se s predlaganimi spremembami in dopolnitvami predlaga tudi uskladitev Akta o ustanovitvi Sklada Republike Slovenije za nasledstvo, javnega sklada (Uradni list RS, št. 40/06 in 3/18; v nadaljnjem besedilu: Akt o ustanovitvi) z določbami Zakona o javnih skladih (Uradni list RS, št. 77/08 in 8/10 – ZSKZ-B; v nadaljnjem besedilu: ZJS-1).

Sprememba 2. člena Akta o ustanovitvi se predlaga, ker ZJS-1 ne pozna več delitve javnih skladov na javne finančne sklade, javne nepremičninske sklade in javne ustanove, ki jo je poznal prej veljavni Zakon o javnih skladih (Uradni list RS, št. 22/00 in 126/07 – ZFPPIPP).

Dopolnitev Akta o ustanovitvi z novim 3.a členom se predlaga zaradi uskladitve s sedmo alinejo drugega odstavka 5. člena ZJS-1, v skladu s katero mora akt o ustanovitvi vsebovati tudi določilo, v kakšnem obsegu ustanovitelj odgovarja za obveznosti javnega sklada.

Ker je prišlo po ustanovitvi Sklada do spremembe naslova sklada, se predlaga sprememba tretjega odstavka 4. člena Akta o ustanovitvi.

Nova prva alineja 6. člena Akta o ustanovitvi se predlaga zaradi popolne uskladitve z nalogami, kot jih določa 13. člen Zakona o Skladu Republike Slovenije za nasledstvo in visokem predstavniku Republike Slovenije za nasledstvo (Uradni list RS, št. 29/06, 105/09 – odl. US in 59/10). Z novima osmo in deveto alinejo se sledi zgoraj omenjenemu nasvetu Službe Vlade Republike Slovenije za zakonodajo, in sicer se Akt o ustanovitvi dopolnjuje z nalogami, ki izhajajo iz Zakona o načinu izvršitve sodbe Evropskega sodišča za človekove pravice v zadevi številka 60642/08 (Uradni list RS, št. 48/15, v nadaljnjem besedilu: ZNISESČP) ter Zakona za zaščito vrednosti kapitalske naložbe Republike Slovenije v Novi Ljubljanski banki d.d., Ljubljana (Uradni list RS, št. 52/18, v nadaljnjem besedilu: ZVKNNLB).

S prvim odstavkom novega 6.a člena Akta o ustanovitvi se v skladu z določbami ZVKNNLB in v zvezi s prej omenjeno določbo sedme alineje drugega odstavka 5. člena ZJS-1 ter predlaganega novega 3.a člena Akta o ustanovitvi določa obseg odgovornosti ustanovitelja za obveznosti Sklada po ZVKNNLB. Da bi ustanovitelj lahko pravočasno zagotovil povečanje namenskega premoženja Sklada, se predvideva dogovor med ministrstvom, pristojnim za področje delovanja Sklada, in Skladom, ki bo opredelil ustrezne aktivnosti in določil tudi roke za njihovo izvedbo.

Spremembe 7. člena Akta o ustanovitvi se predlagajo zaradi uskladitve šifer dejavnosti s Standardno klasifikacijo dejavnosti.

Dopolnitev prvega odstavka 8. člena Akta o ustanovitvi se predlaga zaradi določbe četrtega odstavka 8. člena ZVKNNLB, v skladu s katero so sredstva, ki jih Sklad dobi vrnjena po ZVKNNLB, namensko premoženje Sklada.

Sprememba določbe 9. člena Akta o ustanovitvi se predlaga zaradi uskladitve njenega besedila z določbami ZJS-1 ter določbami ZVKNNLB.

Spremembe 10. člena Akta o ustanovitvi se predlagajo zaradi uskladitve z Uredbo o vpisu družb in drugih pravnih oseb v sodni register (Uradni list RS, št. 43/07, 5/10, 25/14, 54/15 in 1/18), v skladu s katero se v sodni register vpiše samo višina namenskega premoženja javnega sklada.

Sprememba prvega odstavka 14. člena Akta o ustanovitvi se predlaga zaradi tega, ker obstoječe besedilo vsebuje sklic na neveljaven zakon.